CHOW ต้อนรับเอกอัครราชทูตไทยเข้าชมโครงการHamad1ประเทศญี่ปุ่น
เอกอัครราชทูตไทย ณ กรุงโตเกียว พร้อมด้วยอัครราชทูต สำนักงานส่งเสริมการค้าในต่างประเทศ ณ นครโอซากา ให้เกียรติเยี่ยมชมโรงไฟฟ้าพลังงานแสงอาทิตย์ (Solar Farm) ของบริษัท CHOW ในโครงการ Hamada1 ณ ประเทศญี่ปุ่น
8 มิ.ย. 2559


นายบรรสาน บุนนาค (ที่ 4 จากขวา) เอกอัครราชทูตไทย ณ กรุงโตเกียว ประเทศญี่ปุ่นและภริยา  พร้อมด้วยนางจิตต์วิภา ศักดิ์พิทักษ์สกุล (ที่ 3 จากซ้าย) อัครราชทูต (ฝ่ายการพาณิชย์) สำนักงานส่งเสริมการค้าในต่างประเทศ ณ นครโอซากา ให้เกียรติเยี่ยมชมโรงไฟฟ้าพลังงานแสงอาทิตย์ (Solar Farm) โครงการHamada1 กำลังการผลิต 11 เมกะวัตต์ ของบริษัท เชาว์ เอ็นเนอร์ยี่ จำกัด หรือ CE บริษัทย่อยที่ดูแลธุรกิจพลังงานในเครือบริษัท เชาว์ สตีล อินดัสทรี้ จำกัด (มหาชน) หรือ CHOW  
โดยมีนายณรงค์ศักดิ์ กำมเลส (ที่ 2 จากขวา) ประธานกรรมการ บริษัท เชาว์ เอ็นเนอร์ยี่ จำกัด (CE)  นายอนาวิล จิรธรรมศิริ (ที่ 4 จากซ้าย) ประธานเจ้าหน้าที่บริหาร และนายธนชาต เผ่าพงษ์ไพบูลย์ (ขวาสุด) ประธานเจ้าหน้าที่ฝ่ายปฏิบัติการ ให้การต้อนรับ ณ เมืองฮามาดะ จังหวัดชิมาเนะ ประเทศญี่ปุ่น
อนึ่งโครงการโรงไฟฟ้าพลังงานแสงอาทิตย์ Hamada 1 เป็นโครงการที่ CHOW อนุมัติลงทุนโครงการโรงไฟฟ้าพลังงานแสงอาทิตย์ประเทศญี่ปุ่นในระยะที่ 2 และ ถือเป็นเอกชนรายแรกของไทยที่สามารถก่อสร้างโรงไฟฟ้าพลังแสงอาทิตย์และขายไฟฟ้าให้กับรัฐบาลญี่ปุ่นได้เป็นผลสำเร็จ ปัจจุบันมีโครงการโรงไฟฟ้าพลังแสงอาทิตย์ที่ขายไฟได้แล้วจำนวน 9 โครงการ กำลังการผลิตรวม 23 เมกะวัตต์
 
 